MP3-mängija
MP3-mängija (ka MP3-pleier) on digitaalne muusikaesitusseade, mille esmafunktsioon on hoida ja mängida digitaalset muusikat. Tänapäeval on enamik seadmeid ekraaniga, mis võimaldab lisaks mängida ka mänge ning vaadata video- ja pildifaile. Sageli on MP3-mängijaga võimalik ka heli salvestada. Andmete salvestamiseks on MP3-mängijates kasutusel kõvakettad, Microdrive'i kettad või välkmälu. MP3-mängija leiutati 1998. aastal.[viide?] Esimesed mängijad mahutasid 32 MB muusikat, tänapäevaste mudelite kettamaht ulatub sadadesse gigabaitidesse. Levinuimad MP3-mängijad on Apple iPodi sarja mängijad, kuid kasutusel on ka MP3-mängijaga mobiiltelefonid.